2005R1183 — LV — 23.12.2010 — 007.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

PADOMES REGULA (EK) Nr. 1183/2005

(2005. gada 18. jūlijs),

ar ko nosaka dažus īpašus ierobežojošus pasākumus, kas vērsti pret personām, kuras pārkāpj ieroču embargo attiecībā uz Kongo Demokrātisko Republiku







EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 60., 301. un 308. pantu, ņemot vērā Kopējo nostāju 2005/440/KĀDP (2005. gada 13. jūnijs) par ierobežojošiem pasākumiem pret Kongo Demokrātisko Republiku ( 1 ), ņemot vērā Komisijas priekšlikumu, ņemot vērā Eiropas Parlamenta atzinumu ( 2 ), tā kā: (1) Ievērojot ieroču ilgstošu nelikumīgu plūsmu Kongo Demokrātiskajā Republikā, ANO Drošības padome, rīkojoties saskaņā ar Apvienoto Nāciju Organizācijas Statūtu VII nodaļu, 2005. gada 18. aprīlī pieņēma Rezolūciju 1596 (2005), ar kuru inter alia paredz ierobežojošus finanšu pasākumus pret Apvienoto Nāciju Organizācijas Sankciju komitejas noteiktām personām, kuras pārkāpj ieroču embargo attiecībā uz Kongo Demokrātisko Republiku, kas noteikts ar ANO Drošības padomes Rezolūciju 1493 (2003) un 1596 (2005). (2) Kopējā nostāja 2005/440/KĀDP inter alia paredz īstenot ierobežojošus finanšu pasākumus pret Apvienoto Nāciju Organizācijas Sankciju komitejas noteiktām personām. Šie pasākumi atbilst Līguma darbības jomai. Lai nepieļautu konkurences traucējumus, Kopienas pasākumi jāīsteno tiktāl, ciktāl tie attiecas uz Kopienu. Šajā regulā saskaņā ar Līgumā paredzētajiem nosacījumiem Kopienas teritorija ietver to dalībvalstu teritorijas, uz kurām attiecas Līgums. (3) Lietderības labad Komisijai būtu jāpiešķir tiesības grozīt šīs regulas pielikumus. (4) Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā tās publicēšanas dienā. (5) Ar Līguma 60. un 301. pantu Padomei ir dotas tiesības noteiktos apstākļos veikt pasākumus, ar kuriem var pārtraukt vai samazināt maksājumus vai kapitāla apriti un ekonomiskās attiecības ar trešām valstīm. Šajā regulā paredzētie pasākumi, kas attiecas arī uz fiziskām personām, kuras nav tieši saistītas ar trešās valsts valdību, ir vajadzīgi, lai sasniegtu šo Kopienas mērķi, un ar Līguma 308. pantu Padomei ir dotas tiesības veikt šādus pasākumus, ja Līgumā nav paredzētas citas īpašas pilnvaras, tā kā: IR PIEŅĒMUSI ŠO REGULU.







1. pants

Šajā regulā lieto šādas definīcijas:

1) “Sankciju komiteja” ir Apvienoto Nāciju Organizācijas Drošības padomes komiteja, kas izveidota saskaņā ar ANO Drošības padomes Rezolūcijas 1533 (2004) 8. punktu;

2) “līdzekļi” ir jebkāda veida finanšu aktīvi un ieguvumi, tostarp šādi līdzekļi, bet ne tikai: a) skaidra nauda, čeki, prasījumi skaidrā naudā, vekseļi, maksājumu uzdevumi un citi maksāšanas līdzekļi; b) noguldījumi finanšu iestādēs vai citās iestādēs, kontu atlikumi, parādi un parādsaistības; c) publiski vai privāti tirgojami vērtspapīri un parāda instrumenti, tostarp akcijas un kapitāla daļas, vērtspapīru sertifikāti, obligācijas, parādzīmes, galvojumi, ķīlu zīmes un derivatīvu līgumi; d) procenti, dividendes vai citi ienākumi no aktīviem, kā arī to uzkrātās vai radītās vērtības; e) kredīti, ieskaita tiesības, garantijas, saistību izpildes garantijas vai citas finanšu saistības; f) akreditīvi, konosamenti, pārvedu vekseļi; g) dokumenti, kas apliecina līdzdalību fondos vai finanšu resursos; h) jebkādi citi eksporta finansēšanas instrumenti;

3) “līdzekļu iesaldēšana” ir aizliegums veikt jebkādu līdzekļu kustību, pārvedumus, grozījumus, izmantošanu, piekļūt tiem vai veikt tādas darbības ar līdzekļiem, kuru rezultātā jebkādā veidā mainītos to apjoms, summa, atrašanās vieta, īpašnieks, valdītājs, raksturīgās iezīmes vai galamērķis, vai rastos citas pārmaiņas, kas ļautu izmantot līdzekļus, tostarp veikt vērtspapīru portfeļa pārvaldību;

4) “saimnieciskie resursi” ir jebkāda veida materiāli vai nemateriāli, kustami vai nekustami aktīvi, kas nav līdzekļi, bet kurus var izmantot, lai iegūtu līdzekļus, preces vai pakalpojumus;

5) “saimniecisko resursu iesaldēšana” ir aizliegums tos jebkādā veidā izmantot, lai iegūtu līdzekļus, preces vai pakalpojumus, tostarp – bet ne tikai – pārdodot, iznomājot vai ieķīlājot šos saimnieciskos resursus.

2. pants

1. Tiek iesaldēti visi līdzekļi un saimnieciskie resursi, kas ir to fizisko vai juridisko personu, vienību vai struktūru īpašumā, valdījumā vai turējumā, kuras uzskaitītas I pielikumā.

2. Nekādi līdzekļi vai saimnieciskie resursi nav tieši vai netieši pieejami I pielikumā minētajām fiziskajām vai juridiskajām personām, vienībām vai struktūrām, un tās no tiem negūst labumu.

3. Ir aizliegta apzināta un tīša dalība darbībās, kuru mērķis vai sekas – tieši vai netieši – ir 1. un 2. punktā minēto pasākumu apiešana.

3. pants

1. Atkāpjoties no 2. panta, II pielikumā uzskaitītās dalībvalstu kompetentās iestādes var atļaut atsevišķu iesaldētu līdzekļu vai saimniecisko resursu atbrīvošanu vai arī darīt tos pieejamus ar tādiem nosacījumiem, kādus tās uzskata par atbilstošiem, ja tās ir konstatējušas, ka attiecīgie līdzekļi vai saimnieciskie resursi ir:

a) nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, medikamentiem un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

b) paredzēti vienīgi saprātīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

c) paredzēti vienīgi komisijas maksai vai apkalpošanas maksai par iesaldēto līdzekļu vai iesaldēto saimniecisko resursu turēšanu vai pārvaldību;

ar nosacījumu, ka attiecīgā dalībvalsts Sankciju komitejai ir paziņojusi par šo nodomu un Sankciju komiteja nav izteikusi iebildumus divu dienu laikā pēc paziņojuma saņemšanas.

2. Atkāpjoties no 2. panta, II pielikumā uzskaitītās dalībvalstu kompetentās iestādes var atļaut atsevišķu iesaldēto līdzekļu vai saimniecisko resursu atbrīvošanu vai darīt tos pieejamus, ja tās ir konstatējušas, ka līdzekļi vai saimnieciskie resursi ir nepieciešami ārkārtas izdevumiem, ar nosacījumu, ka dalībvalsts par šo nodomu ir paziņojusi Sankciju komitejai un šī komiteja to ir apstiprinājusi.

4. pants

Atkāpjoties no 2. panta, II pielikumā uzskaitītās dalībvalstu kompetentās iestādes var atļaut atsevišķu iesaldētu līdzekļu vai saimniecisko resursu atbrīvošanu, ja ievēroti šādi nosacījumi:

a) uz līdzekļiem vai saimnieciskajiem resursiem attiecas tiesvedībā, administratīvā tiesvedībā vai šķīrējtiesā noteiktas aizturējuma tiesības, kas noteiktas pirms 2005. gada 18. aprīļa, vai tiesvedībā, administratīvā tiesvedībā vai šķīrējtiesā pieņemts spriedums, kas pasludināts pirms minētā datuma;

b) līdzekļus vai saimnieciskos resursus izmantos vienīgi to prasījumu dzēšanai, kurus nodrošina šādas aizturējuma tiesības vai kuri šādā spriedumā atzīti par pamatotiem, atbilstīgi attiecīgajiem normatīvajiem aktiem, kas reglamentē to personu tiesības, kurām ir šādi prasījumi;

c) aizturējuma tiesības vai spriedums nav pieņemts par labu kādai no personām, vienībām vai struktūrām, kas uzskaitītas I pielikumā;

d) aizturējuma tiesību vai sprieduma atzīšana nav pretrunā attiecīgās dalībvalsts sabiedriskajai kārtībai;

e) dalībvalsts ir paziņojusi par aizturējuma tiesībām vai spriedumu Sankciju komitejai.

5. pants

1. Šīs regulas 2. panta 2. punktu nepiemēro šādiem ieskaitījumiem iesaldētajos kontos:

a) procentiem vai citiem ieņēmumiem no šiem kontiem, vai

b) maksājumiem, kuri paredzēti līgumā, nolīgumos vai saistībās, kas noslēgtas vai radušās pirms dienas, kad uz šiem kontiem attiecināja šo regulu,

ja šādi procenti, citi ieņēmumi un maksājumi ir iesaldēti saskaņā ar 2. panta 1. punktu.

2. Šīs regulas 2. panta 2. punkts neliedz finanšu iestādēm vai kredītiestādēm, kas saņem līdzekļus, kurus trešās personas pārskaita I pielikumā minēto personu, vienību vai struktūru kontos, kreditēt iesaldētos kontus, ar nosacījumu, ka jebkurus ieskaitījumus šādos kontos arī iesaldēs. Finanšu iestāde vai kredītiestāde nekavējoties paziņo par šādiem pārskaitījumiem kompetentajām iestādēm.

6. pants

1. Neskarot attiecīgos noteikumus par ziņojumiem, konfidencialitāti un profesionālo noslēpumu un Līguma 284. pantu, fiziskās un juridiskās personas, vienības un struktūras:

a) nekavējoties sniedz visu informāciju, kas varētu veicināt šīs regulas ievērošanu, piemēram, informāciju par kontiem un summām, kas iesaldētas saskaņā ar 2. pantu, II pielikumā uzskaitītajām to dalībvalstu kompetentajām iestādēm, kurās tās ir reģistrētas vai atrodas, un tieši vai ar šo kompetento iestāžu starpniecību nodod šādu informāciju Komisijai;

b) sadarbojas ar II pielikumā uzskaitītajām kompetentajām iestādēm, veicot šādas informācijas pārbaudi.

2. Jebkuru papildu informāciju, ko Komisija saņēmusi tieši, dara pieejamu attiecīgās dalībvalsts kompetentajām iestādēm.

3. Jebkuru informāciju, kas sniegta vai saņemta saskaņā ar 1. un 2. punktu, izmanto vienīgi tam nolūkam, kādam tā tika sniegta vai saņemta.

7. pants

Līdzekļu vai saimniecisko resursu iesaldēšana vai piekļuves atteikums, kas veikts godprātīgi, pamatojoties uz to, ka šāda rīcība ir saskaņā ar šo regulu, nerada pamatu nekādu atbildību fiziskām vai juridiskām personām, vienībām vai struktūrām, kas to īsteno, vai to vadītājiem vai darbiniekiem, ja vien nav pierādīts, ka līdzekļi un saimnieciskie resursi iesaldēti nolaidības dēļ.

8. pants

Komisija un dalībvalstis nekavējoties informē viena otru par pasākumiem, kas veikti saskaņā ar šo regulu, un sniedz viena otrai jebkādu citu to rīcībā esošu attiecīgu informāciju saistībā ar šo regulu, jo īpaši informāciju par pārkāpumiem un izpildes problēmām, un spriedumiem, ko pieņēmušas attiecīgo valstu tiesas.

9. pants

1. Komisija ir pilnvarota:

a) grozīt I pielikumu, pamatojoties uz to, ko noteikusi Sankciju komiteja, un

b) grozīt II pielikumu, pamatojoties uz dalībvalstu sniegto informāciju.

2. Neskarot dalībvalstu tiesības un pienākumus, kas noteikti Apvienoto Nāciju Organizācijas Statūtos, Komisija uztur visus vajadzīgos kontaktus ar Sankciju komiteju, lai efektīvi īstenotu šo regulu.

10. pants

Dalībvalstis paredz noteikumus par sankcijām, kas piemērojamas par šīs regulas noteikumu pārkāpumiem, un veic visus vajadzīgos pasākumus, lai nodrošinātu to īstenošanu. Paredzētajām sankcijām jābūt efektīvām, samērīgām un preventīvām.

Dalībvalstis par šiem noteikumiem ziņo Komisijai tūlīt pēc šīs regulas stāšanās spēkā, kā arī par jebkādiem turpmākiem grozījumiem.

11. pants

Šo regulu piemēro:

a) Kopienas teritorijā, tostarp tās gaisa telpā;

b) jebkurā lidmašīnā vai uz kuģa, kas atrodas kādas dalībvalsts jurisdikcijā;

c) attiecībā uz jebkuru personu Kopienas teritorijā vai ārpus tās, kurai ir kādas dalībvalsts valstspiederība;

d) attiecībā uz jebkuru juridisku personu, vienību vai struktūru, kas reģistrēta vai izveidota saskaņā ar kādas dalībvalsts tiesību aktiem;

e) attiecībā uz jebkuru juridisku personu, vienību vai struktūru, kas Kopienā veic uzņēmējdarbību.

12. pants

Šī regula stājas spēkā dienā, kad to publicē Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

▼M9









I PIELIKUMS

Regulas 2. pantā minēto fizisko un juridisko personu, vienību un struktūru saraksts:

A. Fiziskas personas

(1) Frank Kakolele Bwambale (alias: a) Frank Kakorere, b) Frank Kakorere Bwambale). Papildu informācija: 2008. gada janvārī atstāja CNDP (Congrès National pour la Défense du Peuple). No 2008. decembra uzturas Kinshasa, KDR. 5. panta 1. punkta b) apakšpunktā minētais paziņošanas datums: 10.11.2005.

(2) Jérôme Kakwavu Bukande (alias a) Jérôme Kakwavu , b) Commandant Jérôme). Tituls: ģenerālis. Valstspiederība: Kongo. Papildu informācija: Arestēts 2010. gada jūnijā un tiek turēts Kinshasa centrālcietumā. 5. panta 1. punkta b) apakšpunktā minētais paziņošanas datums: 10.11.2005.

(3) Gaston Iyamuremye (alias: a) Rumuli, b) Byiringiro Victor Rumuli, c) Victor Rumuri, d) Michel Byiringiro). Dzimšanas datums: 1948. Dzimšanas vieta: a) Musanze apgabals (Ziemeļu province), Ruanda, b) Ruhengeri, Ruanda. Tituls: brigādes ģenerālis. Amats: FDLR otrais viceprezidents. Papildu informācija: a) pašreizējā atrašanās vieta: Kibua, Kivu ziemeļi, Kongo Demokrātiskā Republika, b) cita iespējamā atrašanās vieta: Aru, KDR. c) saskaņā ar vairākiem avotiem, tostarp ANO DP KDR Sankciju komitejas ekspertu grupas datiem, Gaston Iyamuremye ir FDLR otrais viceprezidents un tiek uzskatīts par vienu no FDLR militārās un politiskās vadības svarīgākajām personām, d) Gaston Iyamuremye vadīja Ignace Murwanashyaka (FDLR prezidents) biroju Kibua, KDR, līdz 2009. gada decembrim. 5. panta 1. punkta b) apakšpunktā minētais paziņošanas datums: [publicēšanas datums].

(4) Germain Katanga . Valstspiederība: Kongo. Papildu informācija: Kongo DR valdība 18.10.2007. viņu nodeva Starptautiskajai krimināltiesai (ICC). 5. panta 1. punkta b) apakšpunktā minētais paziņošanas datums: 10.11.2005.

(5) Thomas Lubanga . Dzimšanas vieta: Ituri, KDR. Valstspiederība: Kongo. Papildu informācija: Kongo iestādes 17.3.2006. viņu nodeva ICC. 5. panta 1. punkta b) apakšpunktā minētais paziņošanas datums: 10.11.2005.

(6) Khawa Panga Mandro (alias a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Chief Kahwa, f) Kawa) g) Mandro Panga Kahwa, h) Yves Khawa Panga Mandro). Dzimšanas datums: 20.8.1973. Dzimšanas vieta: Bunia, KDR. Valstspiederība: Kongo. Papildu informācija: Kongo iestādes viņu arestēja 2005. gada oktobrī, Kisangani Apelācijas tiesa viņu attaisnoja, vēlāk viņš tika nodots tiesu iestādēm Kinshasa sakarā ar jaunām apsūdzībām. 5. panta 1. punkta b) apakšpunktā minētais paziņošanas datums: 10.11.2005.

(7) Callixte Mbarushimana . Dzimšanas datums: 24.7.1963. Dzimšanas vieta: Ndusu/Ruhengeri, Ziemeļu province, Ruanda. Valstspiederība: Ruandas. Papildu informācija: Pašreizējā uzturēšanās vieta: Parīzē vai Thiais, Francija. 5. panta 1. punkta b) apakšpunktā minētais paziņošanas datums: 21.3.2009.

(8) Iruta Douglas Mpamo (alias a) Mpano, b) Douglas Iruta Mpamo). Adrese: Bld Kanyamuhanga 52, Goma, DRC. Dzimšanas datums: a) 28.12.1965., b) 29.12.1965. Dzimšanas vieta: a) Bashali, Masisi, KDR (saistībā ar a) punktā minēto dzimšanas datumu), b) Goma, KDR (saistībā ar b) punktā minēto dzimšanas datumu). Valstspiederība: Kongo. Papildu informācija: Darbojas Gomā, KDR, un Gisenyi, Ruandā. 5. panta 1. punkta b) apakšpunktā minētais paziņošanas datums: 10.11.2005.

(9) Sylvestre Mudacumura (alias a) Radja, b) Mupenzi Bernard, c) General Major Mupenzi, d) General Mudacumura). Valstspiederība: Ruandas. Papildu informācija: No 2009. gada novembra turpina darboties kā FDLR-FOCA militārais komandieris. Darbojas Kibua, Masisi teritorija, KDR. 5. panta 1. punkta b) apakšpunktā minētais paziņošanas datums: 10.11.2005.

(10) Leodomir Mugaragu (alias: a) Manzi Leon, b) Leo Manzi). Dzimšanas datums: a) 1954., (b) 1953. Dzimšanas vieta: a) Kigali, Ruanda, b) Rushashi (Ziemeļu province), Ruanda. Tituls: brigādes ģenerālis. Amats: FDLR/FOCA štāba priekšnieks. Papildu informācija: a) saskaņā ar atklātām un oficiālām ziņām Leodomir Mugaragu ir Forces Combattantes Abucunguzi/Combatant Force for the Liberation of Rwanda (FOCA), FDLR bruņotā spārna, štāba priekšnieks, b) pēc oficiālām ziņām Mugaragu ir FDLR militāro operāciju galvenais plānotājs KDR austrumu daļā. 5. panta 1. punkta b) apakšpunktā minētais paziņošanas datums: [publicēšanas datums].

(11) Leopold Mujyambere (alias a) Musenyeri, b) Achille, c) Frere Petrus Ibrahim. Tituls: Pulkvedis. Dzimšanas datums: a) 17.3.1962., b) 1966. gads (pieņēmums). Dzimšanas vieta: Kigali, Ruanda. Valstspiederība: Ruandas. Papildu informācija: Pašreizējā uzturēšanās vieta: Mwenga, Kivu Dienvidi, KDR. 5. panta 1. punkta b) apakšpunktā minētais paziņošanas datums: 21.3.2009.

(12) Ignace Murwanashyaka (alias Ignace). Tituls: Dr.: Dzimšanas datums: 14.5.1963. Dzimšanas vieta: a) Butera, Ruanda; b) Ngoma, Butare, Ruanda. Valstspiederība: Ruandas. Papildu informācija: Dzīvo Vācijā. Kopš 2009. gada novembra vēl aizvien tiek atzīts kā FDLR-FOCA politiskā virziena prezidents un FDLR bruņoto spēku virspavēlnieks. Vācijas federālā policija viņu arestēja 2009. gada 17. novembrī. 5. panta 1. punkta b) apakšpunktā minētais paziņošanas datums: 10.11.2005.

(13) Straton Musoni (alias I.O. Musoni). Dzimšanas datums: a) 6.4.1961., b) 4.6.1961. Dzimšanas vieta: Mugambazi, Kigali, Ruanda. Papildu informācija: a) Ruandas pases derīguma termiņš ir beidzies 10.9.2004., b) Neuffen (Vācija) pastāvīgais iedzīvotājs, c) Līdz 2009. gada novembra tika atzīts kā FDLR-FOCA politiskā virziena 1. viceprezidents un FDLR augstākās militārās pavēlniecības prezidents, d) Vācijas federālā policija viņu arestēja 2009. gada 17. novembrī. 5. panta 1. punkta b) apakšpunktā minētais paziņošanas datums: 13.4.2007.

(14) Jules Mutebutsi (alias a) Jules Mutebusi, b) Jules Mutebuzi, c) pulkvedis Mutebutsi). Dzimšanas vieta: Kivu Dienvidi, Kongo DR. Valstspiederība: Kongo. Papildu informācija: Ruandas varas iestādes viņu arestēja 2007. gada decembrī. Ir ziņas, ka pašreiz viņš ir “aizturēts”. 5. panta 1. punkta b) apakšpunktā minētais paziņošanas datums: 10.11.2005.

(15) Mathieu Chui Ngudjolo (alias Cui Ngudjolo). Papildu informācija: Pazīstams kā “Pulkvedis” vai “Ģenerālis”. Kongo DR valdība 2008. gada 7. februārī viņu nodeva Starptautiskajai krimināltiesai. 5. panta 1. punkta b) apakšpunktā minētais paziņošanas datums: 10.11.2005.

(16) Floribert Ngabu Njabu (alias a) Floribert Njabu , b) Floribert Ndjabu , c) Floribert Ngabu , d) Ndjabu). Papildu informācija: Arestēts un kopš 2005. gada marta atrodas mājas arestā Kinshasa. 5. panta 1. punkta b) apakšpunktā minētais paziņošanas datums: 10.11.2005.

(17) Laurent Nkunda (alias a) Laurent Nkunda Bwatare, b) Laurent Nkundabatware, c) Laurent Nkunda Mahoro Batware, d) Laurent Nkunda Batware, e) ģenerālis Nkunda, f) Nkunda Mihigo Laurent). Dzimšanas datums: a) 6.2.1967., b) 2.2.1967. Dzimšanas vieta: North Kivu/Rutshuru, KDR (attiecas uz dzimšanas datumu a)). Valstspiederība: Kongo. Papildu informācija: a) Pazīstams kā “Chairman” un “Papa Six”, b) arestēts Ruandas teritorijā 2009. gadā un vairs nav CNDP komandieris Ziemeļu Kivu. Līdz 2009. gada novembrim viņš daļēji kontrolēja CNDP un tā starptautisko tīklu. 5. panta 1. punkta b) apakšpunktā minētais paziņošanas datums: 10.11.2005.

(18) Félicien Nsanzubukire (alias Fred Irakeza). Dzimšanas datums: 1967. Dzimšanas vieta: Murama, Kinyinya, Rubungo, Kigali, Ruanda. Papildu informācija: a) pašreizējā atrašanās vieta: Uvira-Sange apgabals, Uvira teritorija, Dienvidu Kivu province, KDR, b) saskaņā ar vairākiem avotiem Félicien Nsanzubukire ir FDLR 1. bataljona līderis. Félicien Nsanzubukire ir FDLR biedrs vismaz kopš 1994. gada un darbojas KDR Austrumos kopš 1998. gada oktobra. ANO DP KDR Sankciju komitejas ekspertu grupa ziņo, ka Félicien Nsanzubukire vismaz no 2008. gada novembra līdz 2009. gada aprīlim ir pārraudzījis un koordinējis FDLR vienībām domātas munīcijas un ieroču kontrabandu no Tanzānijas Savienotās Republikas caur Tanganyika ezeru uz Uvira un Fizi apgabaliem Kivu dienvidos. 5. panta 1. punkta b) apakšpunktā minētais paziņošanas datums: [publicēšanas datums].

(19) Pacifique Ntawunguka (alias a) pulkvedis Omega, b) Nzeri, c) Israel, d) Pacifique Ntawungula). Tituls: Pulkvedis. Dzimšanas datums: a) 1.1964., b) 1964. gads (pieņēmums). Dzimšanas vieta: Gaseke, Gisenyi province, Ruanda. Valstspiederība: Ruandas. Papildu informācija: a) Pašreizējā uzturēšanās vieta: Peti, Walikale – Masisis robeža, KDR, b) saņēmis militāru apmācību Ēģiptē. 5. panta 1. punkta b) apakšpunktā minētais paziņošanas datums: 21.3.2009.

(20) James Nyakuni . Valstspiederība: Ugandas. 5. panta 1. punkta b) apakšpunktā minētais paziņošanas datums: 10.11.2005.

(21) Stanislas Nzeyimana (alias a) Deogratias Bigaruka Izabayo, b) Bigaruka, c) Bigurura, d) Izabayo Deo e) Jules Mateso Mlamba). Dzimšanas datums: a) 1.1.1966., b) 1967. (pieņēmums), c) 28.8.1966. Dzimšanas vieta: Mugusa (Butare), Ruanda. Valstspiederība: Ruandas. Papildu informācija: a) Līdz 2009. gada novembrim zināms kā Stanislas Nzeyimana, FDLR komandiera vietnieks, b) pašreizējā atrašanās vieta: Kalonge, Masisi, Kivu Ziemeļi, KDR, vai Kibua, KDR. 5. panta 1. punkta b) apakšpunktā minētais paziņošanas datums: 21.3.2009.

(22) Dieudonné Ozia Mazio (alias a) Ozia Mazio, b) Omari, c) Mr Omari). Dzimšanas datums: 6.6.1949. Dzimšanas vieta: Ariwara, KDR. Valstspiederība: Kongo. Papildu informācija: Miris 2008. gada 23. septembrī, Ariwara. 5. panta 1. punkta b) apakšpunktā minētais paziņošanas datums: 10.11.2005.

(23) Bosco Taganda (alias a) Bosco Ntaganda, b) Bosco Ntagenda, c) ģenerālis Taganda. Valstspiederība: Kongo. Papildu informācija: a) pazīstams arī kā “Terminator” un “Major”, b) darbojas Bunagana un Rutshuru, c) faktiskais CNDP militārais vadītājs pēc ģenerāļa Laurent Nkunda aresta 2009. gada janvārī. Bijušais CNDP štāba priekšnieks. Darbojas Bunagana un Rutshuru. d) kopš viņa norīkošanas par CNDP faktisko militāro vadītāju 2009. gada janvārī ir saņēmis norādes vadīt iekļaušanos FARDC and norīkots par Kimia II operatīvā komandiera vietnieku, kaut arī FARDC to oficiāli noliedz. 5. panta 1. punkta b) apakšpunktā minētais paziņošanas datums: 10.11.2005.

(24) Innocent Zimurinda . Tituls: Pulkvežleitnants. Dzimšanas datums: a) 1.9.1972., b) 1975. Dzimšanas vieta: Ngungu, Masisi teritorija, Ziemeļu Kivu province, KDR. Papildu informācija: a) pašreizējā atrašanās vieta: Masisi teritorija, Ziemeļu Kivu province, KDR, b) saskaņā ar atklātām un oficiālām ziņām pulkvežleitnants Innocent Zimurinda bija virsnieks Congrès National pour la Défense du Peuple (CNDP), kas 2009. gada sākumā iekļāvās Forces Armées de la République Démocratique du Congo (FARDC). Saskaņā ar vairākiem avotiem viņš deva rīkojumus, kuru rezultātā 2009. gada aprīlī militārās operācijas laikā Shalio apgabalā tika no noslepkavoti 100 Ruandas bēgļi, un 2008. gada novembrī viņš piedalījās CNDP operācijā, kurā tika noslepkavoti 89 civiliedzīvotāji Kiwanji reģionā. 2010. gada martā 51 cilvēktiesību grupa, kas darbojas KDR austrumos, ievietoja internetā paziņojumu, kurā teikts, ka viņš ir atbildīgs par vairākiem cilvēktiesību pārkāpumiem no 2007. gada februāra līdz 2007. gada augustam, tostarp daudzu civiliedzīvotāju nogalināšanu un daudzu sieviešu un meiteņu izvarošanu. Saskaņā ar ANO DP KDR Sankciju komitejas ekspertu grupas datiem viņš ir tieši atbildīgs kā komandieris par bērnu rekrutēšanu un bērnu paturēšanu savā pakļautībā, 2009. gada 29. augustā viņš atteicās atlaist trīs bērnus no savas vienības Kalehe. Saskaņā ar ANO ģenerālsekretāra īpašā pārstāvja jautājumos par bērniem bruņotos konfliktos paziņojumu 2010. gada 21. maijā viņš ir bijis iesaistīts bērnu-kareivju patvaļīgās eksekūcijās, tostarp operācijas Kimia II laikā, un liedza piekļuvi ANO Misijai KDR (MONUC), kad tā gribēja pārbaudīt, vai viņa vienībās ir nepilngadīgie. 5. panta 1. punkta b) apakšpunktā minētais paziņošanas datums: [publicēšanas datums].

B. Juridiskās personas, vienības un struktūras

(1) Butembo Airlines (alias BAL). Adrese: Butembo, DRC. Papildu informācija: No 2008. gada decembra BAL vairs nav gaisa kuģu ekspluatācijas licences Kongo DR. 5. panta 1. punkta b) apakšpunktā minētais paziņošanas datums: 13.4.2007.

(2) Congocom Trading House. Adrese: Butembo, DRC. Tālruņa numurs: +253 (0) 99 983 784. Papildu informācija: zelta tirdzniecības uzņēmums Butembo. 5. panta 1. punkta b) apakšpunktā minētais paziņošanas datums: 13.4.2007.

(3) Compagnie Aérienne des Grands Lacs (CAGL), (alias Great Lakes Business Company (GLBC)). Adrese: a) CAGL: Avenue President Mobutu, Goma, (CAGL ir birojs arī Gisenyi, Ruandā); b) GLBC: PO Box 315, Goma, DRC (GLBC ir birojs arī Gisenyi, Ruandā). 5. panta 1. punkta b) apakšpunktā minētais paziņošanas datums: 13.4.2007.

(4) Machanga Ltd. Adrese: Kampala, Uganda. Papildu informācija: Zelta eksporta uzņēmums Kampala (direktori: Rajendra Kumar Vaya un Hirendra M. Vaya). 5. panta 1. punkta b) apakšpunktā minētais paziņošanas datums: 13.4.2007.

(5) Tous Pour la Paix et le Développement (alias TPD). Adrese: Goma, North Kivu, DRC. Papildu informācija: TPD ir nevalstiska organizācija. TPD pastāvēja līdz 2008. gada decembrī un tai bija biroji vairākās Masisi un Rutshuru teritorijas pilsētās, tagad tās darbība ir tikpat kā pārtraukta. 5. panta 1. punkta b) apakšpunktā minētais paziņošanas datums: 10.11.2005.

(6) Uganda Commercial Impex (UCI) Ltd. Adrese: a) Kajoka Street, Kisemente, Kampala, Uganda, b) PO Box 22709, Kampala, Uganda. Papildu informācija: Zelta eksporta uzņēmums Kampala (direktori: Kunal Lodhia un J.V. Lodhia). 5. panta 1. punkta b) apakšpunktā minētais paziņošanas datums: 13.4.2007.

▼B









II PIELIKUMS

Regulas 3., 4., 5. un 6. pantā minēto kompetento iestāžu saraksts

BELĢIJA

Federale Overheidsdienst Financiën

Thesaurie

Kunstlaan 30

B-1040 Brussel

Fax: 00 32 2 233 74 65

E-mail: Quesfinvragen.tf@minfin.fed.be

Service Public Fédéral des Finances

Trésorerie

30 Avenue des Arts

B-1040 Bruxelles

Fax: 00 32 2 233 74 65

E-mail: Quesfinvragen.tf@minfin.fed.be

▼M3

BULGĀRIJA

Министерство на финансите

ул. “Г.С. Раковски” № 102

София 1000

Тел: (359-2) 985 91

Факс: (359-2) 988 1207

Е-mail: feedback@minfin.bg

Ministry of Finance

102 “G.S. Rakovsky” street

Sofia 1000

Tālr.: (359-2) 985 91

Fakss: (359-2) 988 1207

E-pasts: feedback@minfin.bg

▼B

ČEHIJAS REPUBLIKA

Ministerstvo financí

Finanční analytický útvar

P.O. BOX 675

Jindřišská 14

111 21 Praha 1

Tel.: + 420 2 5704 4501

Fax: + 420 2 5704 4502

Ministerstvo zahraničních věcí

Odbor společné zahraniční a bezpečnostní politiky EU

Loretánské nám. 5

118 00 Praha 1

Tel.: + 420 2 2418 2987

Fax: + 420 2 2418 4080

DĀNIJA

Erhvervs- og Byggestyrelsen

Langelinie Allé 17

DK-2100 København K

Tlf. (45) 35 46 62 81

Fax (45) 35 46 62 03

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax (45) 32 54 05 33

Justitsministeriet

Slotholmsgade 10

DK-1216 København K

Tlf. (45) 33 92 33 40

Fax (45) 33 93 35 10

VĀCIJA

Attiecībā uz līdzekļu iesaldēšanu:

Deutsche Bundesbank Servicezentrum Finanzsanktionen Postfach D-80281 München Tel. (49) 89 28 89 38 00 Fax (49) 89 35 01 63 38 00

Attiecībā uz tehnisko palīdzību:

Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn Tel. (49) 61 96 908-0 Fax (49) 61 96 908-800

IGAUNIJA

Eesti Välisministeerium

Islandi väljak 1

15049 Tallinn

Tel.: + 372 6317 100

Faks: + 372 6317 199

Finantsinspektsioon

Sakala 4

15030 Tallinn

Tel.: + 372 6680 500

Faks: + 372 6680 501

GRIEĶIJA

A. Aktīvu iesaldēšana

Ministry of Economy and Finance

General Directory of Economic Policy

Address: 5 Nikis Str.

10 563 Athens — Greece

Tel.: + 30 210 3332786

Fax: + 30 210 3332810

Α. Δέσμευση κεφαλαίων

Υπουργείο Οικονομίας και Οικονομικών

Γενική Δ/νση Οικονομικής Πολιτικής

Δ/νση: Νίκης 5

10 563 Αθήνα

Τηλ.: + 30 210 3332786

Φαξ: + 30 210 3332810

Β. Importa – eksporta ierobežojumi

Ministry of Economy and Finance

General Directorate for Policy Planning and Management

Address Kornaroy Str.

10 563 Athens

Tel.: + 30 210 3286401-3

Fax: + 30 210 3286404

Β. Περιορισμοί εισαγωγών — εξαγωγών

Υπουργείο Οικονομίας και Οικονομικών

Γενική Δ/νση Σχεδιασμού και Διαχείρισης Πολιτικής

Δ/νση: Κορνάρου 1

Τ.Κ. 10 563 Αθήνα — Ελλάς

Τηλ.: + 30 210 3286401-3

Φαξ: + 30 210 3286404

SPĀNIJA

Dirección General del Tesoro y Política Financiera

Subdirección General de Inspección y Control de Movimientos de Capitales

Ministerio de Economía

Paseo del Prado, 6

E-28014 Madrid

Tel. (34) 912 09 95 11

Dirección General de Comercio e Inversiones

Subdirección General de Inversiones Exteriores

Ministerio de Industria, Comercio y Turismo

Paseo de la Castellana, 162

E-28046 Madrid

Tel. (34) 913 49 39 83

FRANCIJA

Ministère de l'économie, des finances et de l'industrie

Direction générale du Trésor et de la politique économique

Service des affaires multilatérales et du développement

Sous-direction Politique commerciale et investissements Service Services, Investissements et Propriété intellectuelle

139, rue du Bercy

75572 Paris Cedex 12

Tél.: (33) 1 44 87 72 85

Télécopieur: (33) 1 53 18 96 55

Ministère des affaires étrangères

Direction générale des affaires politiques et de sécurité

Direction des Nations unies et des organisations internationales

Sous-direction des affaires politiques

Tél.: (33) 1 43 17 59 68

Télécopieur (33) 1 43 17 46 91

Service de la politique étrangère et de sécurité commune

Tél.: (33) 1 43 17 45 16

Télécopieur: (33) 1 43 17 45 84

ĪRIJA

United Nations Section

Department of Foreign Affairs

Iveagh House

79-80 Saint Stephen's Green

Dublin 2

Tel.: + 353 1 478 0822

Fax: + 353 1 408 2165

Central Bank and Financial Services Authority of Ireland

Financial Markets Department

Dame Street

Dublin 2

Tel.: + 353 1 671 6666

Fax: + 353 1 679 8882

ITĀLIJA

Ministero degli Affari Esteri

Piazzale della Farnesina, 1

I-00194 Roma

D.G.A.S. — Ufficio III

Tel. (39) 06 3691 8221

Fax. (39) 06 3691 5296

Ministero dell'Economia e delle Finanze

Dipartimento del Tesoro

Comitato di Sicurezza Finanziaria

Via XX Settembre, 97

I-00187 Roma

Tel. (39) 06 4761 3942

Fax. (39) 06 4761 3032

KIPRA

Ministry of Commerce, Industry and Tourism

6 Andrea Araouzou

1421 Nicosia

Tel: + 357 22 86 71 00

Fax: + 357 22 31 60 71

Central Bank of Cyprus

80 Kennedy Avenue

1076 Nicosia

Tel: + 357 22 71 41 00

Fax: + 357 22 37 81 53

Ministry of Finance (Department of Customs)

M. Karaoli

1096 Nicosia

Tel: + 357 22 60 11 06

Fax: + 357 22 60 27 41/47

LATVIJA

Latvijas Republikas Prokuratūra

Noziedzīgi iegūtu līdzekļu legalizācijas novēršanas dienests

Kalpaka bulvāris 6

Rīga, LV 1801

Tālr. Nr. (371) 70144431

Fakss: (371) 7044804

E-pasts: gen@lrp.gov.lv

Latvijas Republikas Ārlietu ministrija

Brīvības iela 36

Rīga, LV 1395

Tālr. Nr. (371) 7016201

Fakss: (371) 7828121

E-pasts: mfa.cha@mfa.gov.lv

LIETUVA

Security Policy Department

Ministry of Foreign Affairs of the Republic of Lithuania

J. Tumo-Vaižganto 2

LT-01511 Vilnius

Lithuania

Tel. (370-5) 236 25 16

Faks. (370-5) 236 30 90

LUKSEMBURGA

Ministère des Affaires étrangères et de l’Immigration

Direction des Relations économiques internationales

5, rue Notre-Dame

L-2240 Luxembourg

Tél.: (352) 478 2346

Fax: (352) 22 20 48

Ministère des Finances

3, rue de la Congrégation

L-1352 Luxembourg

Tél.: (352) 478 2712

Fax: (352) 47 52 41

UNGĀRIJA

Hungarian National Police Headquarters

Teve u. 4–6.

H-1139 Budapest

Hungary

Tel./fax: + 36-1-443-5554

Országos Rendőrfőkapitányság

1139 Budapest, Teve u. 4–6.

Magyarország

Tel./fax: + 36-1-443-5554

Ministry of Finance

József nádor tér. 2–4.

H-1051 Budapest

Hungary

Postbox: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Pénzügyminisztérium

1051 Budapest, József nádor tér. 2–4.

Magyarország

Postafiók: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Ministry of Economic Affairs and Transport (in view of Article 4)

Hungarian Trade Licencing Office

Margit krt. 85.

H-1024 Budapest Hungary

Postbox: 1537 Pf.: 345

Tel.: + 36-1-336-7327

Gazdasági és Közlekedési Minisztérium – Kereskedelmi

Engedélyezési Hivatal

Margit krt. 85.

H-1024 Budapest Magyarország

Postafiók: 1537 Pf.: 345

Tel.: + 36-1-336-7327

MALTA

Bord ta' Sorveljanza dwar is-Sanzjonijiet

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel.: + 356 21 24 28 53

Fax: + 356 21 25 15 20

NĪDERLANDE

De minister van Financiën

De Directie Financiële Markten/Afdeling Integriteit

Postbus 20201

NL-2500 EE Den Haag

Tel.: 070-342 8997

Fax: 070-342 7984

AUSTRIJA

Oesterreichische Nationalbank

Otto Wagner Platz 3

A-1090 Wien

Tel. (+ 43-1) 404 20-0

Fax (+ 43-1) 404 20-7399

POLIJA

Galvenā iestāde:

Ministry of Finance General Inspector of Financial Information (GIFF) ul. Świętokrzyska 12 00-916 Warsaw Poland Tel. (+ 48 22) 694 59 70 Fax. (+ 48 22) 694 54 50

Koordinējošā iestāde:

Ministry of Foreign Affairs Department of Law and Treaties Al. J. Ch. Szucha 23 00-580 Warsaw Poland Tel. (+ 48 22) 523 94 27 or 93 48 Fax. (+ 48 22) 523 83 29

PORTUGĀLE

Ministério dos Negócios Estrangeiros

Direcção-Geral dos Assuntos Multilaterais

Largo do Rilvas

P-1350-179 Lisboa

Tel. (351) 21 394 67 02

Fax (351) 21 394 60 73

Ministério das Finanças

Direcção-Geral dos Assuntos Europeus e Relações Internacionais

Avenida Infante D. Henrique n.o 1, C, 2.o

P-1100 Lisboa

Tel. (351) 21 882 3390/8

Fax (351) 21 882 3399

▼M3

RUMĀNIJA

Ministerul Afacerilor Externe

Aleea Alexandru, nr. 31

Sector 1, București

Tālr.: (40) 21 319 2183

Fakss: (40) 21 319 2226

e-pasts: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tālr.: (40) 21 319 9743

Fakss: (40) 21 312 1630

e-pasts: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tālr.: (40) 21 231 02 62

Fakss: (40) 21 312 05 13

▼B

SLOVĒNIJA

Ministry of Foreign Affairs

Prešernova 25

SI-1000 Ljubljana

Tel.: 00386 1 4782000

Faks: 00386 1 4782341

Ministry of the Economy

Kotnikova 5

SI-1000 Ljubljana

Tel.: 00386 1 4783311

Faks: 00386 1 4331031

Ministry of Defence

Kardeljeva pl. 25

SI-1000 Ljubljana

Tel.: 00386 1 4712211

Faks: 00386 1 4318164

SLOVĀKIJA

Ministerstvo financií Slovenskej republiky

Štefanovičova 5

P.O. BOX 82

817 82 Bratislava

Tel.: 00421/2/5958 1111

Fax: 00421/2/5249 8042

Ministerstvo zahraničných vecí Slovenskej republiky

Hlboká cesta 2

83336 Bratislava

Tel: 00421/2/5978 1111

Fax: 00421/2/5978 3649

SOMIJA

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

P./Tfn (358-9) 16 00 5

Faksi/Fax (358-9) 16 05 57 07

ZVIEDRIJA

3. un 4. pants:

Försäkringskassan 103 51 Stockholm Tfn (46-8) 786 90 00 Fax (46-8) 411 27 89

5. un 6. pants:

Finansinspektionen Box 6750 113 85 Stockholm Tfn (46-8) 787 80 00 Fax (46-8) 24 13 35

APVIENOTĀ KARALISTE

HM Treasury

Financial Systems and International Standards

1, Horse Guards Road

London SW1A 2HQ

United Kingdom

Tel. + 44 (0) 20 7270 5977

Fax. + 44 (0) 20 7270 5430

Bank of England

Financial Sanctions Unit

Threadneedle Street

London EC2R 8AH

United Kingdom

Tel. + 44 (0) 20 7601 4768

Fax. + 44 (0) 20 7601 4309

EIROPAS KOPIENA

Eiropas Komisija

Ārējo sakaru ģenerāldirektorāts

A direktorāts: Kopējās ārpolitikas un drošības politikas (KĀDP) un Eiropas Drošības un aizsardzības politikas direktorāts (EDAP): Koordinēšanas un palīdzības komisija

A.2 nodaļa: Juridiskie un institucionālie jautājumi, KĀDP vienotās rīcības, sankcijas, Kimberli process

Tālr.: (32 2) 295 55 85

Fakss: (32 2) 296 75 63